Гъагъэ, дуней!
Къубэ-Тэбэ дэт курыт еджапIэ №1-м и школакIуэхэм ЩIыуэпсым и илъэсым хиубыдэу «Гъагъэ, дуней» зыфIаща IуэхугъуэфI ялэжьащ.
Бахъсэн щIыналъэм и администрацэм и пресс-IэнатIэм и лэжьакIуэ Улымбащ Лерэ хъыбар къызэрыдигъэщIамкIэ, еджакIуи 120-м щIигъу Къубэ-Тэбэ къуажэм и уэрамхэм къыдыхьащ. Эколог ныбжьыщIэхэм къахуэзэхэм иратырт ягъэхьэзыра буклетхэр икIи пхъэнкIийр нэхъ щызэтрихьа щIыпIэхэм табличкэхэр ягъэувырт, ахэр хыфIамыдзэну цIыхухэр къыхураджэу.
Мы Iуэхугъуэм и кIэухым, сабийхэм щIыхьэху ящIри, уэрамхэр ягъэкъэбзащ.
Хьэтау Ислъам.
